CELEX: C2004/314/08
Language: fi
Date: 2004-12-18 00:00:00
Title: Asia C-441/04: Landesgericht Klagenfurtin 13.8.2004 tekemällään päätöksellä esittämä ennakkoratkaisupyyntö asiassa A-Punkt Schmuckhandels GmbH vastaan Claudia Schmidt

18.12.2004   
            
            
               FI
            
            
               Euroopan unionin virallinen lehti
            
            
               C 314/5
            
         Landesgericht Klagenfurtin 13.8.2004 tekemällään päätöksellä esittämä ennakkoratkaisupyyntö asiassa A-Punkt Schmuckhandels GmbH vastaan Claudia Schmidt
   (Asia C-441/04)
   (2004/C 314/08)
   Landesgericht Klagenfurt on pyytänyt 13.8.2004 tekemällään päätöksellä, joka on saapunut yhteisöjen tuomioistuimeen 20.10.2004, Euroopan yhteisöjen tuomioistuimelta ennakkoratkaisua asiassa A-Punkt Schmuckhandels GmbH vastaan Claudia Schmidt seuraaviin kysymyksiin:
   
               1)
            
            
               Onko EY 28 ja 30 artiklaa tulkittava siten, että vastaajalle taataan elinkeinotoimintansa puitteissa vapaus käyttää yksityishenkilöitä hopeakorujen myyntiin ja niiden tilausten keräämiseen?
            
         
               2)
            
            
               Mikäli edelliseen kysymykseen vastataan myöntävästi, muodostaako jäsenvaltion säännöstely, jossa kielletään hopeakorujen kauppaaminen siten, että niiden myyntiin ja tilausten keräämiseen käytetään yksityishenkilöitä, EY 28 ja 30 artiklan mukaisen tavaroiden vapaan liikkuvuuden rajoituksen?
            
         
               3)
            
            
               Mikäli myös tuohon kysymykseen vastataan myöntävästi: Onko katsottava, että kansallinen säännöstely, jossa EY 28 ja 30 artiklan vastaisesti kielletään hopeakorujen kauppaaminen siten, että niiden myyntiin tai tilausten keräämiseen käytetään yksityishenkilöitä, ei ole esteenä yksilön oikeudelle kaupata hopeakoruja siten, että niiden myyntiin ja tilausten keräämiseen käytetään yksityishenkilöitä?